อาร์เดอะสตาร์ ซิ่งสยอง ชนบนทางด่วน
หลับในเสยท้ายบรรทุกพลิกคว่ำเจอรถพ่วงพุ่งขยี้ซ้ำทับคู่กรณีเละระทึกนักร้องดังรอดตายหวุดหวิด,อาร์ เดอะสตาร์ ซิ่งรถเชฟโรเลต แคปติวา เสียหลักพุ่งชนท้ายรถสิบล้อบรรทุกของส่งห้างโลตัส บนทางด่วนฉลองรัช ฝั่งขาออก ใกล้ทางลงด่วนสุขาภิบาล 5 จนพลิกคว่ำเจ็บเล็กน้อย ขณะเจรจากับคู่กรณีทั้ง คนขับตัวจริงและสำรอง มีรถพ่วงบรรทุกตู้คอนเทนเนอร์ ขับตามมาเบรกไม่อยู่เสียหลักพุ่งชน จนส่วนพ่วง เสียหลักตะแคงทับโชเฟอร์สำรองขาดสองท่อนดับคาที่ ด้านบริษัทต้นสังกัดนักร้อง-นักแสดงชื่อดังเตรียมเปิดแถลงข้อเท็จจริง หลังมีโชเฟอร์แท็กซี่โทรศัพท์เข้า สวพ.91 อ้างว่ารับชายคล้าย อาร์ เดอะสตาร์ มีอาการ คล้ายคนเมาไปส่ง รพ.พระราม 9,อุบัติเหตุซ้ำซ้อนสยอง ส่วนพ่วงรถบรรทุกตู้คอนเทนเนอร์ตะแคงทับร่างคู่กรณีดารา-นักร้องชื่อดัง ขาดครึ่งท่อน เกิดขึ้นเมื่อเวลา 06.20 น. วันที่ 18 ก.ย. พ.ต.ท.ชุมพล เรืองพุ่ม พงส.ผนพ. (หัวหน้าพนักงานสอบสวน) สน.ทางด่วน 1 รับแจ้งอุบัติเหตุรถชนกันซ้ำซ้อนมีผู้เสียชีวิต 1 ราย บนทางด่วนฉลองรัช ฝั่งขาออก ใกล้ทางลงด่วนสุขาภิบาล 5 กม.ที่ 20+800 แขวงท่าแร้ง เขตบางเขน กทม. จึงรุดตรวจสอบพร้อมเจ้าหน้าที่กู้ภัยทางด่วนและมูลนิธิป่อเต็กตึ๊ง,ที่เกิดเหตุบนช่องทางด่วน 3 ช่องทาง ริมขอบทางด้านซ้ายสุดพบรถบรรทุกพ่วงตู้คอนเทนเนอร์ ฮีโน่ สีขาว ส่วนหัวทะเบียน 71-5187 สมุทรปราการ ส่วนพ่วงทะเบียน 70-9403 สมุทรปราการ สภาพพลิกตะแคงซ้ายพาดขอบปูนกั้นทาง หน้ารถพังเสียหายยับเยิน ที่ส่วนพ่วงตู้คอนเทนเนอร์พบศพนายอนันต์ ตวนกู อายุ 42 ปี ในชุดเสื้อคอปกแขนสั้นสีเขียว กางเกงผ้าสีดำ ถูกตู้คอนเทนเนอร์ทับติดกับขอบปูน เสียชีวิตในท่ายืนเสื้อผ้าชุ่มไปด้วยเลือด พบบาดแผลลำตัวขาดครึ่งตั้งแต่ช่วงเอว แขนซ้ายเกือบขาดออกจากลำตัว ที่บริเวณเลนกลางพบรถเชฟโรเลต แคปติวา สีบรอนซ์เงิน ทะเบียน 1 กธ 5730 กรุงเทพมหานคร พลิกหงายท้อง กระโปรงหน้าเสียหายยุบถึงฝั่งผู้โดยสาร ล้อซ้ายยางแตก กระจกแตกกระจายเกลื่อนทั่วพื้นผิวจราจร ถัดไปทางด้านหน้า รถพ่วงตู้คอนเทนเนอร์ พบรถบรรทุกสิบล้อมิตซูบิชิ ฟูโซ่ สีขาว ทะเบียน 60-0628 กรุงเทพมหานคร สภาพท้ายยุบเสียหาย เจ้าหน้าที่จึงปิดจราจรชั่วคราว นำรถเครนขนาดใหญ่มาเคลื่อนย้ายรถพ่วงออกจากที่เกิดเหตุเพื่อนำร่างผู้เสียชีวิตออกจากส่วนพ่วง ใช้เวลาประมาณ 3 ชม. ท่ามกลางสายฝนที่โปรยปรายอยู่ตลอดเวลา,สอบสวนนายสมพร เรืองรอง อายุ 35 ปีคนขับรถบรรทุกสิบล้อ ทราบว่าเป็นคนขับรถของบริษัทลินฟอกซ์ ซึ่งเป็นบริษัทส่งสินค้าของห้างโลตัส ก่อนเกิดเหตุไปส่งของที่มหาชัย จ.สมุทรสาคร ขณะเดินทางกลับบริษัทย่านลำลูกกาคลอง 7 จ.ปทุมธานี เมื่อถึงที่เกิดเหตุขณะรถวิ่งอยู่เลนซ้ายสุด มีรถเชฟโรเลตขับมาเลนกลางเกิดเสียหลักพุ่งชนท้ายรถตน ทำให้รถพลิกหงายท้อง จึงรีบจอดรถเข้าข้างทาง ลงไปสำรวจความเสียหายและเตรียมช่วยเหลือคนขับรถคู่กรณีพร้อมนายอนันต์ผู้ตายที่เป็นคู่เวรขับรถ พบชายคนขับรถคลานออกมาจากรถในสภาพสะบัก สะบอมมีเลือดไหลที่แขนทั้ง 2 ข้าง โดยบอกว่าเป็นอาร์ เดอะสตาร์ หรือนายอาณัตพล ศิริชุมแสง นักร้อง-นักแสดงชื่อดัง ระหว่างขับรถเกิดหลับในหลังจากไปงานเลี้ยงปิดกล้องละครเรื่องหนึ่ง ขณะยืนคุยกับคู่กรณีเพื่อขอเบอร์โทรศัพท์ติดต่อ มีรถบรรทุกตู้คอนเทนเนอร์แบบพ่วงขับมาทางช่องซ้ายสุด เมื่อเห็นรถสิบล้อของตนจอดประสบอุบัติเหตุอยู่ คนขับหักพวงมาลัยหลบเข้าช่องกลาง แต่เจอรถของอาร์ เดอะสตาร์ ที่พลิกหงายท้อง จึงหักหลบกลับมาซ้ายอีกครั้ง คาดคนขับเกรงส่วนพ่วงจะปัดหากหักไปเลนขวาสุด ก่อนพุ่งชนท้ายรถสิบล้อของตนอย่างจังจนรถไถลไปไกลถึง 30 ม. ขณะที่ส่วนพ่วงของรถคู่กรณีพลิกตะแคงทับนายอนันต์ที่ยืนอยู่ข้างแผ่นปูนกั้นขอบทางร่างขาดเสียชีวิตทันที,ด้านนายวิน สินจันทร์ อายุ 35 ปี โชเฟอร์รถพ่วงบรรทุกตู้คอนเทนเนอร์ ให้การว่า ก่อนเกิดเหตุขับรถด้วยความเร็วมาประมาณ 60 กม.ต่อ ชม. เมื่อเห็นรถจอดประสบอุบัติเหตุอยู่จึงพยายามเบรกและหักหลบ ก่อนที่รถเสียหลักจนส่วนพ่วงท้ายเสียหลักพลิกตะแคงจนเกิดอุบัติเหตุ,เบื้องต้น พ.ต.ท.ชุมพล นำตัวนายวิน โชเฟอร์รายนี้ไปตรวจหาสารเสพติดที่ รพ.ตร. พร้อมเรียกผู้ที่อยู่ในเหตุการณ์ทั้งหมดมาสอบปากคำ เพื่อดำเนินการตามขั้นตอนของกฎหมาย,ผู้สื่อข่าวรายงานว่า หลังเกิดเหตุได้มีญาติของอาร์ เดอะสตาร์ ติดต่อกับพนักงานสอบสวน เพื่อนัดเข้าให้ปากคำหลังรักษาตัวหายจากอาการบาดเจ็บ มีรายงานเพิ่มว่า ในช่วงบ่ายหลังเกิดเหตุมีโชเฟอร์รถแท็กซี่โทรศัพท์เข้าสถานีวิทยุ สวพ.91 เล่าว่ารับผู้ประสบเหตุรถชนบริเวณทางด่วนฉลองรัช ที่มีใบหน้าคล้ายดารารายนี้ สภาพคล้ายคนมึนเมา พาไปส่งโรง– พยาบาลพระราม 9 ขณะที่ บ.แกรมมี่ฯ ออกมาเปิดเผยถึงอาการล่าสุดของอาร์ เดอะสตาร์ ว่า ขณะนี้อาการปลอดภัย อยู่ในความดูแลของแพทย์ ในวันจันทร์ที่ 21 ก.ย. เวลา 11.00 น. เจ้าตัวจะให้สัมภาษณ์ต่อสื่อมวลชนอีกครั้ง ที่ชั้น 21 อาคารจีเอ็มเอ็ม แกรมมี่,ส่วนอาการล่าสุดของอาร์-อาณัตพลที่เข้ารักษาตัวที่ รพ.พระราม 9 พบมีบาดแผลตามแขนถูกกระจกบาด มีรอยฟกช้ำตามลำตัวเล็กน้อย และมีอาการเจ็บหน้าอก คอเคล็ดจากการกระแทกแอร์แบ็ก อาการโดยรวมปลอดภัย แพทย์จึงให้นอนพักที่โรงพยาบาล 1 คืน โดยจะออกจากโรงพยาบาลในวันที่ 19 ก.ย. เพื่อแสดงละครเวที วันสละโสดกับโจทก์เก่าๆ ที่เมืองไทยรัชดาลัย เธียเตอร์ รอบสุดท้ายวันเสาร์-อาทิตย์นี้,ขณะที่ชมพู่-ธัณย์สิตา สุวัชราธนากิตติ์ หรือ ชมพู่ ก่อนบ่าย ดาราตลกสาวเพื่อนสนิทของอาร์-อาณัตพล เปิดเผยถึงเรื่องราวที่เกิดขึ้นกับเพื่อนร่วมก๊วน ในระหว่างอัดรายการ ท้าพิสูจน์รีเทิร์น ที่สตูดิโอ ย่านเหม่งจ๋ายว่า ได้ข่าวเมื่อเช้าขณะไปอัดรายการ หลังจากนี้คงต้องพาไปทำบุญ ได้ข่าวว่ารถชนก่อนก็ลงมาดู คันที่สามมาเขากระโดดหลบ ถ้ากระโดดหลบไม่ได้ก็คงโดนทับตายคาที่ เรียกว่าดวงจริงๆ ส่วนตัวยังไม่ได้ไปเยี่ยม แต่เห็นพี่ๆเขาไปเยี่ยมแล้ว มีรูปส่งมาในกลุ่มไม่รู้ว่าสภาพจิตใจตอนนี้เป็นอย่างไรบ้าง น่าจะตกใจอยู่ ในกรุ๊ปไลน์คุยกันและให้กำลังใจบอกว่าสู้ๆนะ หลังจากนี้คงไปทำบุญกัน ดีแล้วที่ไม่เป็นอะไรมาก,สำหรับนายอาณัตพล ศิริชุมแสง หรืออาร์ เดอะสตาร์ เคยชนะเลิศการประกวด เดอะสตาร์ ค้นฟ้าคว้าดาวปี 3 เป็นชาว อ.หนองหาน จ.อุดรธานี ได้รับสมญานามตอนเข้าแข่งขันว่า หนุ่มร็อกจากแดนอีสาน หลังคว้าแชมป์ อาร์ เดอะสตาร์ มีผลงานเพลงสังกัดในเครือจีเอ็มเอ็ม แกรมมี่ และแสดงละครซิทคอมทั้งนักแสดงหลักและนักแสดงรับเชิญ โดยชอบใช้คำพูดติดปากว่า แม่เจ้า มีผลงานเพลง หน้าตาดีไม่มีแฟน เพลงถูกใจวัยรุ่นดังที่เคยได้รางวัลฮิตติดชาร์ตในรายการวิทยุ อาร์ เดอะสตาร์ อดีตเคยเป็นข่าวคบหาดูใจกับนักแสดงสาวหุ่นเซ็กซี่ เป้ย ปานวาด เหมมณี, เจี๊ยบ ชมพูนุช ปิยธรรมชัย และซอ จียอน นักร้องเกาหลีใต้ชื่อดังอีกด้วย
อาร์ เดอะสตาร์ ซิ่งรถเชฟโรเลต แคปติวา เสียหลักพุ่งชนท้ายรถสิบล้อบรรทุกของส่งห้างโลตัส บนทางด่วนฉลองรัช ฝั่งขาออก ใกล้ทางลงด่วนสุขาภิบาล 5 จนพลิกคว่ำเจ็บเล็กน้อย
อาร์ เดอะสตาร์,อาณัตพล ศิริชุมแสง,ชนท้ายรถสิบล้อ,ทางด่วน,รถชน,รถพ่วง,ตู้คอนเทนเนอร์,อนันต์ ตวนกู,สมพร เรืองรอง,วิน สินจันทร์